Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
14 ต.ค. 2558

เคาะกลยุทธ์ลงทุนบ่าย
สรุปภาวะตลาดเช้า
SET Index ปรับเพิ่ม 3.07 จุด (0.22%) ปิดภาคเช้าที่ 1,409.76 จุด โดยมีมูลค่าการซื้อขาย 16,441.64 ล้านบาท 
Most Positive Impact:  BAY (+2.13 จุด) U (+0.59 จุด) PTTGC (+0.47 จุด)
Most Negative Impact:  PTT (-0.9 จุด) ADVANC (-0.62 จุด) CPALL (-0.47 จุด)
จุดสังเกต: ตลาดปรับเพ่มขึ้นมาแปลกๆโดยแรงดึงขึ้นหลักๆมาจาก BAY ที่บวกกว่า 8.8% มีผลต่อดัชนีถึง 2.13 จุด (เป็นเพราะขนาด Market Cap ของ BAY ใหญ่ถึง 1.7% ของขนาด Market Cap รวมทั้งตลาด) ที่ต้องระวังคือ BAY มีมูลค่าการซื้อขายวันนี้เพียง 72 ล้านบาทเท่านั้น (BAY มี Free Float ในระดับต่ำเพียง 23%) อาจทำให้ราคามีโอกาสสวิง และทำให้ดัชนีผันผวนตามไปด้วย 
 
แนวโน้มตลาดบ่าย  
“ภาพตลาดตอนเช้าได้ดีเพราะ BAY ช่วยไว้ แต่ภาคบ่ายดัชนีน่าจะซึมลงมาอีกครั้ง เพื่อทดสอบ 1,406 จุด”  
เป็นที่น่าสังเกตุว่า หุ้นที่มีแนวโน้มผลประกอบการเด่น เริ่มทยอยวิ่งตามกันขึ้นมาเรื่อยๆ ซึ่งในวันนี้ที่เห็นได้ชัดเช่น กลุ่มการเงิน SAWAD และ MTLS กลุ่มพลังงานทดสอบ GUNKUL และ DEMCO ถือว่าสอดคล้องกับที่ฝ่ายวิจัยได้เคยนำเสนไปในบทวิเคราะห์กลยุทธ์ประจำเดือน ต.ค.2558 โดยในบทวิเคราะห์ดังกล่าว จำแนกกลุ่มที่คาดว่าจะมีผลประกอบการดีขึ้นทั้ง qoq และ yoy จะประกอบไปด้วย ธนาคารฯ TMB ค้าปลีก GLOBAL รับเหมาฯ STPI TTCL อาหารและเกษตร SAPPE CFRESH CBG  TU โรงพยาบาล BDMS BH กลุ่มการเงิน SAWAD MTLS GL พลังงาน BANPU พลังงานทดแทน GUNKUL DEMCO กลุ่มชิ้นส่วนฯ SVI DELTA กลุ่มบันเทิง RS WORK PLANB สื่อสาร INTUCH SAMTEL อสังหาฯ LPN SIRI ซึ่งจะเห็นได้ว่าหุ้นที่อยู่กลุ่มต่างๆเหล่านี้ เป็นหุ้นที่มีการปรับเพิ่มขึ้นมาอย่างโดดเด่น 
นอกจากแรงซื้อเก็งกำไรผลประกอบการงวด 3Q58 ที่จะแรงขึ้นเรื่อยๆแล้ว กระแสการสลับกลุ่มลงทุนจาก Global Play มาเป็น Domestic Play จะเป็นอีกกระแสที่ช่วยประคับประคองตลาดให้ยังยืนเหนือ 1,400 จุดต่อไปได้ ประเมินการเคลื่อนไหวของ SET Index ในช่วงบ่าย แม้จะมีการซึมลงมาบ้างแต่คาดว่าจะไม่ต่ำกว่า 1,406 จุด และมีโอกาสสูงที่ในอีก 2-3 วันข้างหน้าดัชนีจะปรับเพ่มขึ้นเพื่อทดสอบ 1,418 จุดอีกครั้ง 
 
ประเด็นจับตา/ติดตาม
 (+) การรายงานผลประกอบการงวด 3Q58 : จะเริ่มด้วยกลุ่มธนาคาร ภาพรวมกำไรกลุ่มจะออกมาแย่ QoQ และ YoY แต่ตลาดรับรู้ในส่วนนี้ไปมากแล้ว
 (-) การรายงาน Fed Beige Book : ในวันที่ 14 ต.ค.2558 มีความเสี่ยงที่จะรายงานแนวโน้มเศรษฐกิจดีขึ้นต่อเนื่องจากรายงานฉบับก่อน  
 (+/-) ติดตามรายงานตัวเลขเศรษฐกิจของสหรัฐ : วันที่ 14 ต.ค.2558 ดัชนีราคาผู้ผลิต (PPI) และ ยอดค้าปลีกเดือนก.ย. และวันที่ 15 ต.ค. ดัชนีราคาผู้บริโภค (CPI) เดือน ก.ย.
หุ้นแนะนำ:  ฝ่ายวิจัยจึงยังคงเลือก CK เป็น Top Picks  และวันนี้ขอย้ำตัว AOT นักวิเคราะห์ปรับเพิ่มเป้าหมาย และขอเพิ่ม ADVANC  รับพัฒนาการเชิงบวกการประมูล 4G เป็น Top Picks หุ้นเก็งกำไรบ่าย : COM7  เป้าหมาย 4 บาท ตัดขาดทุน 3.50 บาท 
 
Investment Theme 
หุ้น Value Plays ที่ PE PBV อยู่ในระดับต่ำ PTT SCB TCAP // หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS  กลุ่มอสังหาฯ SPALI // หุ้นได้ประโยชน์จากเงินบาทอ่อนค่า SVI VNG และ MCS // หุ้นผลประกอบการ 3Q58 เด่น BH  KCE BANPU และ 2H58 Earning Growth MINT CENTEL CPN AOT